**LANGA LACUL**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LÂNGĂ LACUL...

Acolo, lângă lacul ce-n noapte străluceşte

Ne-om întâlni iubito, va fi un început,

Îmi vei zâmbi şăgalnic când luna se iveşte

Şi te-oi cuprinde-n braţe cu gând să te sărut

Acolo, lângă lacul ce-n noapte străluceşte.

Vom fi atât de singuri şi-atât de fericiţi

Printr-ale noastre vise pe boltă desenate

Vom căuta luceferi de nimeni bănuiţi

Şi în atâtea clipe iubirii închinate

Vom fi atât de singuri şi-atât de fericiţi!

Vom asculta pădurea ce tainic ne şopteşte

Despre iubirea noastră cea fără de sfârşit,

Şi-om caută izvorul ce dulce şopoteşte,

Iar când pe lume totul va pare adormit,

Vom asculta pădurea ce tainic ne şopteşte.

Ne vom trânti în iarbă flămânzi şi obosiţi,

Tu-ţi vei culca obrazul pe braţul meu întins

Şi-om sta acolo singuri, de dor înlănţuiţi

În clipele furate din timpul necuprins,

Ne vom trânti în iarbă, flămânzi şi obosiţi.

Acolo, lângă lacul ce-n noapte străluceşte,

Vom fi atât de singuri şi-atât de fericiţi!

Vom asculta pădurea ce-n taină ne şopteşte,

Ne vom trânti în iarbă flămânzi şi obosiţi,

Acolo, lângă lacul ce noaptea străluceşte!